27.3.2023
RO
Jurnalul Oficial al Uniunii Europene
C 112/21
În cazul unui răspuns negativ: b) Atunci când marea majoritate a acestor consumatori, care nu are această libertate de alegere, primește de la producător, în temeiul afilierii legale obligatorii la acesta, produse într-un cuantum ce depășește jumătate din producția sa și care trebuie să plătească cotizațiile obligatorii stabilite de producător, este suficient, pentru ca cerințele acestei dispoziții să fie îndeplinite, faptul că o minoritate a consumatorilor are posibilitatea de a adera voluntar la producător și face acest lucru pentru a primi produse plătind aceleași cotizații pe care le datorează persoanele afiliate obligatoriu?
2) Există o producție de piață la prețuri semnificative din punct de vedere economic în sensul punctelor 3.17-3.19 din anexa A la Regulamentul nr.
549/2013, în toate cazurile în care este îndeplinit „criteriul 50 %”, definit la punctul 3.19 al treilea paragraf a treia și a patra teză din aceeași anexă A, potrivit căruia cel puțin jumătate din costuri sunt recuperate prin vânzări de-a lungul unei perioade multianuale, sau acest criteriu nu trebuie considerat suficient (în sine), ci o cerință necesară care se adaugă celor două condiții prevăzute la punctul 3.19 primul paragraf teza a două literele (a) și (b) din anexa A menționată?
3) Pentru a verifica dacă unitățile instituționale sunt producători de piață în conformitate cu punctul 3.24 din anexa A la Regulamentul nr.
549/2013, trebuie să se țină seama, pe lângă punctele 3.17, 3.19 și 3.26 din anexa A, și de cerințele suplimentare prevăzute la punctul 1.37 al doilea paragraf din anexa A menționată?
4) a) Clasificarea unei unități instituționale în subsectorul S.129, punctul 2.107 din anexa A la SEC presupune în mod imperativ ca toate prestațiile lor către toate persoanele afiliate să fie furnizate în temeiul unui acord contractual?
În cazul unui răspuns afirmativ: b) Cerința ca prestațiile să fie furnizate în temeiul unui contract este astfel îndeplinită dacă, într-adevăr, afilierea obligatorie, cotizațiile obligatorii și prestațiile obligatorii ale unităţii instituționale sunt reglementate prin statut de administrațiile publice, dar persoanele afiliate obligatoriu au de asemenea dreptul la prestații suplimentare datorită cotizațiilor suplimentare plătite voluntar?
5) Articolul 1 punctul 1 a treia teză litera (f) din Regulamentul (UE) 2018/231 trebuie interpretat în sensul că exclude din noțiunea de fond de pensii de la prima teză a acestei dispoziţii numai acele unități instituționale care îndeplinesc ambele criterii de la punctul 2.117 din anexa A la Regulamentul nr.
549/2013 sau în sensul că sunt excluse și alte unități instituționale care trebuie considerate, în conformitate cu punctul 17.43 din această anexă A, fonduri de pensii de securitate socială, deși nu îndeplinesc toate cerințele prevăzute la punctul 2.117 din anexa A menționată?
6) a) Noțiunea de administrație publică de la punctul 2.117 litera (b) și de la punctul 17.43 din anexa A la Regulamentul nr.
549/2013 desemnează numai unitatea primară vizată sau include și fondurile de pensii instituite prin lege, autonome din punct de vedere juridic, organizate pe principiul afilierii obligatorii și finanțate prin cotizații, care dispun de dreptul de autoadministrare și de contabilitate proprie?
În cazul unui răspuns afirmativ: b) Fixarea cotizațiilor și prestațiilor prevăzută la punctul 2.117 litera (b) din anexa A la Regulamentul nr.
549/2013 înseamnă fixarea cuantumului acestora sau este suficient dacă legea prevede riscurile minime asigurate și nivelul minim de asigurare și reglementează principiile și limitele de percepere a cotizațiilor, lăsând însă fondurilor de asigurare sarcina de a stabili în acest cadru cuantumul cotizațiilor și al prestațiilor?
c) Noțiunea de unitate a administrației publice în sensul punctului 20.39 din anexa A la Regulamentul nr.
549/2013 cuprinde numai unitățile instituționale care îndeplinesc toate condițiile de la punctele 20.10 și 20.12 din această anexă A?
(1)
Regulamentul (UE) 2018/231 al Băncii Centrale Europene din 26 ianuarie 2018 privind cerințele de raportare de statistică pentru fondurile de pensii (BCE/2018/2) (JO 2018, L 45, p. 3), coroborat cu Regulamentul (UE) nr.
549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO 2013, L 174, p.
1, denumit în continuare „ESVG”).